Gerald William Wiesner

**Gerald William Wiesner** (født 1937) er en kanadisk emeritert katolsk biskop av Prince George i Canada.
## Liv og virke
### Prest
Gerald William Wiesner sluttet seg til Oblatfedrene og ble ordinert til prest den 23. februar 1963. Etter videre studier tok han lisensiatgrad i teologi ved Saint Paul University i Ottawa.

Fra 1964 underviste han som teologiprofessor ved skolastikatet i Battleford i Saskatchewan, og fra 1972 i Edmonton. I løpet av denne tiden var han også involvert i opplæringen av ordenens yngre medlemmer.

Fra 1972 til 1984 og igjen fra 1991 underviste Wiesner også ved Newman Theological College, hvor han kortvarig fungerte som fungerende president i 1992. I løpet av denne tiden utførte han også pastorale oppgaver i kongregasjonen i Edmonton. I løpet av denne tiden var han en av initiativtakerne til troskurs for å introdusere voksne til den kristne tro.

I 1984 dro han til Saskatoon som provinsial i sin ordensprovins. Han hadde dette embetet til 1990.
### Biskop av Prince George
Pave Johannes Paul II utnevnte ham til biskop av Prince George i British Columbia den 6. oktober 1992. Han ble ordinert til biskop av erkebiskopen av Vancouver, Adam Joseph Exner den 22. februar året etter; medkonsekrerende var Henri Légaré, erkebiskop av Grouard-McLennan, og Joseph Neil MacNeil, erkebiskop av Edmonton.

Han initierte muligheter for voksnes trosutvikling, overvåket reorganiseringen av bispedømmet og løste dets gjeldsproblemer. I november 1997 var Wiesner delegat for Den kanadiske bispekonferanse til bispesynoden for Amerika i Roma. Fra oktober 1999 var han president for bispekonferansen i to år.

Den 3. januar 2013 aksepterte pave Benedikt XVI hans alderbetingede avskjedssøknad. Stephen Arthur Jensen etterfulgte ham som biskop av Prince George.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Armand-François-Marie de Charbonnel, O.F.M. Cap. (1802-1891) *1850
* Erkebiskop John Joseph Lynch, C.M. (1816-1888) *1859
* Kardinal Elzéar-Alexandre Taschereau (1820-1898) *1871
* Erkebiskop Louis Nazaire Bégin (1840-1925) *1888
* Erkebiskop Louis Joseph Napoléon Paul Bruchési (1855-1939) *1897
* Erkebiskop Joseph-Guillaume-Laurent Forbes (1865-1940) *1913
* Kardinal Jean-Marie-Rodrigue Villeneuve, O.M.I. (1883-1947) *1930
* Kardinal Maurice Roy (1905-1985) *1946
* Erkebiskop Henri Légaré O.M.I.(1918-2004) *1967
* Erkebiskop Adam Joseph Exner O.M.I. (1918-2004) *1967
* Biskop *Gerald William Wiesner* O.M.I. (1937- ) *1993

## Referanser